KOMMISSIONEN FOR DE EUROPÆISKE FÆLLESSKABER 
K0M(92) 467 ende I i g udg. 
Bruxelles, den 9 . december 1992 
Forslag t i I 
RAPETS AFGØRELSE 
om ændring af afgørelse 77/270/Euratom om bemyndigelse 
for Kommissionen til at optage Euratom-1 an 
med henblik på bidrag til finansiering af forbedring 
af effektiviteten og sikkerheden i atomkraftværkerne i visse tredjelande 
(forelagt af Kommissionen) 

- 2 -
BEGRUNDELSE 
Fællesskabet og medlemsstaterne har besluttet inden for 24-1 andegruppen 
at gøre en fælles indsats for at iværksætte foranstaltninger, der skal 
støtte den igangværende reformproces i landene i Central- og Østeuropa og 
i Samfundet af Uafhængige Stater (SNG). 
Ifølge PHARE-programmerne (Rådets forordning 3906/89 og 2698/90) til 
fordel for landene i Central- og Østeuropa og TAC IS (faglig bistand til 
SNG)(Det Europæiske Råds beslutning den 14. og 15. december 1990 - Rådets 
forordning 2157/91) er energisektoren en af de vigtigste sektorer i den 
omstrukturerings- og genopretningsproces, der, under hensyn til 
markedsøkonomiske principper, skal forbedre den måde, hvorpå økonomien 
tilrettelægges og fungerer. Rådet har i sine holdninger fastslået, at der 
først og fremmest bør gives faglig bistand til bl.a. den nukleare 
sikkerhed. 
De lande i Central- og Østeuropa og i SNG, som anvender kerneenergi, har 
atomkraftværker af den sovjetiske type i drift og/eller under bygning. 
Ca. 12% af elbehovet i det tidligere USSR, 50% i Ungarn næsten 40% i 
Bulgarien og 28% i Tjekkoslovakiet dækkes af kerneenergi. 
Det Europæiske Råd i Lissabon (26. og 27. Juni 1992) anmodede Rådet om at 
overveje muligheden for at yde Euratom-i an til investeringer, der 
gennemføres for at forbedre effektiviteten og sikkerheden i 
atomkraftværkerne i landene i Central- og Østeuropa og i SNG. 
De atomkraftværker af den sovjetiske type , der er i drift og/eller under 
bygning, er af to forskellige typer: 
RBMK-reaktorer (grafitmodererede kogevandsreaktorer) eller VVER-reaktorer 
(trykvandsreaktorer). 
- 3 -
RBMK-reaktorerne findes i republikkerne i SNG (15 enheder på 1 000 MWe) 
og i Litauen (2 enheder på 1 500 MWe). De er af "Tjernobyl "-typen. Det 
drøftes for øjeblikket internationalt, om der bør foretages investeringer 
for at forbedre sikkerheden på denne type og således i det mindste 
foreløbigt opretholde driften, eller om de bør lukkes og nedlægges. 
Der findes 3 generationer VVER-reaktorer: 
* WER 440/230 på 440 MWe, hvoraf der stadig findes 10 enheder i drift: 
4 i SNG (Kola og Novovorone), 4 i Bulgarien (Kozloduy) og 2 i 
Tjekkoslovakiet (Bohunice). Desuden findes der 2 i Armenien, som 
regeringen vil sætte i drift igen, efter at driften har været 
indstiIlet i fire år. 
Denne generation kritiseres meget, men nedlukningen vil give så store 
økonomiske problemer og problemer med energiforsyningen i de 
pågældende lande (hvilket i øvrigt også gælder for RMBK), at driften 
- under forudsætning af at der sker ændringer, som der er opnået 
enighed om på internationalt plan - ikke vil kunne indstilles. 
De vil sandsynligvis være i drift i endnu nogle år, hvis der sker 
yderligere investeringer på tocifrede millionbeløb i ecu pr. tranche. 
* WER 440/213 på 440 MWe, hvoraf der findes 14 enheder i drift (4 i 
SNG, 4 i Ungarn, 6 i Tjekkoslovakiet) og 4 under bygning i 
Tjekkoslovakiet. 
* WER 1000 på 1000 MWe, hvoraf der er 18 enheder i drift (16 i SNG, 2 
i Bulgarien). Der er 25 enheder under bygning (21 i SNG, 2 i 
Bulgarien, 2 i Tjekkoslovakiet). Denne generation er et fremskridt i 
forhold til tidligere, da der findes en vandtæt indeslutning under 
tryk omkring reaktorens primære og sekundære systemer; ud fra andre 
aspekter er de dog stadig utilstrækkelige. 
Effektiviteten og sikkerheden i alle disse værker er generelt 
utilstrækkelig. Det er nødvendigt at forøge sikkerheden (generelt eller 
delvist alt efter omstændighederne), hvis man vil undgå, at der sker en 
ulykke, som vil kunne fa alvorlige følger for kontinentet. Skal landene i 
Central- og Østeuropa og i SNG gennemføre der økonomiske reformproces 
uden alvorlige følger økonomisk og socialt, kan de ikke inden for en nær 
fremtid undvære den kerneenergi, der fremstilles på de eksisterende 
værker, da de øvrige alternative energikilder langtfra er tilstrækkelige 
til at dække deres behov. Landene er således generelt besluttet på 
fortsat at drive disse værker. 
- 4 -
De pågældende værker analyseres og undersøges for øjeblikket som led i 
programmer, der gennemføres af Den Internationale Atomenergiorganisation 
i Wien (IAEA) og World Association of Nuclear Operators (WANO) samt af 
Fællesskabet inden for PHARE og TACIS. 
Der gøres brug af al disponibel sagkundskab på internationalt plan for at 
udføre udtømmende analyser, som skal påvise svaghederne ved disse 
reaktorer og ved deres drift. Ud over de hasteforanstaltninger, der 
allerede er foretaget, f.eks. uddannelse af personale, istandsættelse af 
installationer (Housekeeping) og bistand til sikkerhedsmyndighederne, vil 
de igangværende programmer munde ud i forslag til ændring og/eller 
udskiftning af udstyr, der er uundværligt og nødvendigt for at forbedre 
effektiviteten og sikkerheden på værkerne, således at driften kan 
fortsætte med et acceptabelt sikkerhedsniveau. 
Siden iværksættelsen af "PHARE"- og "TAC IS"-bi standen har Fællesskabet 
for 1990 og 1991 indgået forpligtelser for 73,5 mio. ECU til bistand til 
den nukleare sektor. De enkelte lande tegner sig for følgende: 
Bulgarien 12,7 mio. ECU, Tjekkoslovakiet 7 mio. ECU, Litauen 0,5 mio. 
ECU, Polen 0,3 mio. ECU, SNG 53 mio. ECU. 
Disse beløb vedrører kun undersøgelsesfasen, dvs. software, forbedring af 
driftssikkerheden og støtte til sikkerhedsmyndighederne. 
På G7-mødet i MUnchen (6.-8. Juli 1992) blev det gentaget, at det er 
vigtigt at forbedre sikkerheden i atomkraftværkerne i landene i Central-
og Østeuropa og i SNG. 
Som led i TAC I S-bi standen vil Kommissionen inden udgangen af 1992 
fremsætte forslag om et program på 100 mio. ECU og et program på et 
beløb, der er mindst lige så stort, i 1993. Regionalprogrammet for 1992 
skal omfatte udarbejdelse af en femårsplan til fastlæggelse af, hvilke 
ændringer der skal foretages på atomkraftværkerne, og hvilke værker der 
skal lukkes, og ti i koordinering af 24-1 andegruppens og de muiIt i laterale 
- 5 -
organisationers aktioner; programmet skal desuden omfatte permanent 
bistand på stedet for at forbedre enhedernes drift og vedligeholdelse, 
finansiering af projekter udarbejdet af Det Internationale Center for 
Videnskab og Teknologi i Moskva og fortsættelse af tidligere påbegyndte 
fæl les aktioner. 
For så vidt angår PHARE skal et regionalprogram på 20 mio. ECU, 
koordineret med TACIS, sikre, at de aktioner, der er påbegyndt i 1991, 
fortsættes. 
Opnåelse af et acceptabelt niveau på værkerne i disse lande forudsætter 
en gennemførelse af de henstillinger om ændringer, som måtte blive 
resultatet af de igangværende foranstaltninger og undersøgelser. Der skal 
nødvendigvis foretages ombygninger samt udskiftning eller installation af 
meget avanceret og bekosteligt udstyr. Denne etape er nødvendig, for at 
disse værker fortsat kan drives. Der kræves en investering på mindst 10 
mia. ECU over et tidsrum på ca. 8 år. 
Installationer, som det vil være teknisk eller økonomisk uforsvarligt at 
ændre, vil blive sat ud af drift og nedlukket. 
Som følge af de store problemer i landene i Central- og Østeuropa og i 
SNG i forbindelse med reformprocessen kan disse lande ikke afse de 
finansielle ressourcer, der er nødvendige for at gennemføre den 
industrielle fase af forbedringen af effektiviteten og sikkerheden i 
atomkraftværkerne. 
Det er derfor nødvendigt at finde andre finansieringsmuligheder. 
For Kommissionens vedkommende bør der overvejes en finansiering i form af 
Euratom-lån. 
I afgørelse 90/212/Euratom er der fastsat et loft på 4 000 mio. ECU for 
Euratom-lån. Pr. 31.12.1991 beløb de foranstaltninger, der skulle 
henføres herunder, sig til 2 876 mio. ECU. 
Da sektoren stagnerer, ser det ud til, at der ikke i Fællesskabet inden 
for en nær fremtid vil være projekter på det nukleare område, hvortil der 
i større omfang vil blive gjort brug af disse finansieringsmuligheder. 
- 6 -
Fællesskabet vil således kunne anvende en betydelig del af de midler til 
Euratora-lân, der for øjeblikket er til rådighed, til bidrag til 
finansiering af en forbedring af effektiviteten og sikkerheden i 
atomkraftværkerne i landene i Central- og Østeuropa og i SNG. 
Det påtænkes at oprette en garantifond til dækning af de finansielle 
budgetforpiigteiser over for tredjelande. Denne fond skal finansieres ved 
indbetaling af 14% af kap i ta I beløbet for hver ny transaktion. Lånene til 
tredjelande inden for rammerne af Euratom vil være omfattet af denne 
mekanisme, så snart den træder i kraft. 
Da EIB allerede er bemyndiget til at forvalte Euratom-lån inden for 
Fællesskabet, ska i Kommissionen sammen med EIB fastlægge de nærmere 
regler for, hvordan denne bemyndigelse vil kunne udvides ti! også at 
omfatte landene i Central- og Østeuropa og SNG. 
Hvad angår finansiering af forbedring af effektiviteten og sikkerheden i 
atomkraftværkerne î landene i Central- og Østeuropa og i SNG, gennemføres 
denne afgørelse efter retningslinjerne i bilaget. 
Euratom-finansieringerne ti i medlemsstaterne er stadig underlagt 
retningslinjerne i Rådets mødeprotokol vedrørende grundafgøre i se 
77/270/Euratom. 
7 -
Forslag t i I 
RÅDETS AFGØRELSE 
af 
om ændring af afgørelse 77/270/Euratom om bemyndigelse 
for Kommissionen ti I at optage Euratom-lån 
med henblik på bidrag til finansiering af forbedring 
af effektiviteten og sikkerheden i atomkraftværkerne i visse tredjelande 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske 
Atomenergifællesskab, særlig artikel 1, 2, 172 og 203, 
under henvisning til forslag fra Kommissionen, 
under henvisning til udtalelse fra Europa-Parlamentet, og 
ud fra følgende betragtninger: 
Det Europæiske Atomenergifællesskab er oprettet med det mål, at der 
gennemføres sådanne beskyttelsesforanstaltninger, der vil fjerne farerne for 
deres befolkningers liv og sundhed; det var medlemsstaternes ønske at optage 
andre lande i dette arbejde og at samarbejde med de internationale 
organisationer, der er beskæftiget med udviklingen af den fredelige 
udnyttelse af atomenergi; 
Fællesskabet og dets medlemsstater har inden for 24-1 andegruppen gjort en 
fælles indsats for at iværksætte foranstaltninger, der skal støtte den 
igangværende reformproces i landene i Central- og Østeuropa og i SNG, og har 
besluttet at yde økonomisk bistand til disse lande; 
disse lande har nukleare anlæg, hvor sikkerheden er utilstrækkelig, og hvor 
driftsforstyrrelser kan få følger på hele kontinentet; det er nødvendigt for 
disse lande fortsat at udnytte atomenergi; 
- 8 -
det er Fællesskabets pligt at satte alle midler ind på at opfylde de 
forventninger, befolkningerne i medlemsstaterne har med hensyn til 
miljøsikkerhed og miljøets kvalitet; disss aktioner er især nødvendige i 
landene i Central- og Østeuropa og i SNG for at tilpasse visse eksisterende 
nukleare anlæg eller om nødvendigt at nedlukke andre, som det vil være 
teknisk eller økonomisk uforsvarligt at bringe op på et acceptabelt niveau; 
de foranstaltninger, som Fællesskabet inden for PHARE og TACIS har truffet 
for at forbedre sikkerhedsniveauet i de nukleare anlæg* drejer sig bl.a. om 
undersøgelser for at påvise de svage punkter og foreslå, på hvilke punkter 
der skal sættes ind for at forbedre sikkerheden; den faglige bistand skal 
munde ud i forslag til programmer for tilpasning af visse nukleare anlæg, der 
er I drift eller under bygning, og for standsning eller nedlukning af andre 
anlæg; det er i Fællesskabets interesse, at disse omlægningsforanstaitninger 
gennemføres; 
Fællesskabet bør fremme gennemføre i sen af disse projekter ,*" samt id i g med at 
der tilskyndes til samarbejde med erhvervslivet i medlemsstaterne; 
de investeringer, der er nødvendige for at kunne bringe de nukleare anlæg i 
tandene i Central- og Østeuropa og i SNG op på et acceptabelt niveau, er så 
store, at de overstiger disse landes formåen; desuden kræver disse problemer 
en hurtig løsning; 
der bør gøres brug af en betydelig del af de disponible 
finansieringsmuligheder; med henblik herpå bør der foretages en ændring af 
afgørelse 77/270/Euratom om bemyndigelse for Kommissionen til at optage 
curatom-lån med henblik på finansiering af investeringer inden for 
atomenergisektoren for at udvide afgørelsens anvendelsesområde til de lande, 
som er omfattet af PHARE-programmet, og ti i landene i Samfundet af Uafhængige 
Stater, for at gøre det muligt at forbedre effektiviteten og sikkerheden i 
deres atomkraftværker; 
i afgøre i se 90/212/Euratom er der fastsat et loft på 4 000 mïo. ECU for 
Euratom-1 an, og pr. 31.12.1991 beløb de foranstaltninger, der skulle henføres 
herunder, sig tif Z 876 mio. ECU; da sektoren stagnerer, og d&r er en ændret 
politisk holdning til sektoren i y isse medlemsstater, vil der ikke i de 
kommende år i Fællesskabet være projekter på det nukleare område, hvortil der 
i større omfang vil blive gjort brug af disse finansieringsmuligheder; 
modtagerlandene vil indestå for de lån, der ydes i henhold til denne 
afgørelse og/eller der vil kunne stilles andre førsteklasses garantier. 
- 9 -
TRUFFET FØLGENDE AFGØRELSE: 
Eneste artikel 
Artikel 1 i afgørelse 77/270/Euratom affattes således: 
"Artikel 1 
Kommissionen bemyndiges til på Det Europæiske Atomenergifællesskabs 
(Euratom's) vegne inden for de af Rådet fastsatte beløb at optage lån, hvis 
provenu skal benyttes til udlån til finansiering inden for Fællesskabet af 
investeringsprojekter med henblik på industriel produktion af elektricitet 
ved hjælp af kerneenergi og industrielle brændseIscyklusanlæg. 
Kommissionen bemyndiges desuden til inden for samme beløbsgrænse at optage 
lån, hvis provenu skal benyttes til udlån til finansiering af omlægning af 
atomkraftværkerne i de tredjelande, som er omfattet af PHARE-programmet, og i 
landene i Samfundet af Uafhængige Stater (SNG), med det formål at forbedre 
effektiviteten og sikkerheden. For at kunne komme i betragtning skal 
projekterne: 
vedrøre atomkraftværker eller brændseIscyklusanlæg, der er i drift eller 
under bygning, eller vedrøre nedlukning af anlæg, som det vil være 
teknisk eller økonomisk uforsvarligt at bringe op på et acceptabelt 
niveau; 
på alle punkter være godkendt på nationalt plan og især være godkendt af 
s i kkerhedsmynd i ghederne; 
med hensyn til de tekniske og økonomiske aspekter have opnået 
Kommissionens tilslutning; 
- 10 -
indebære et snævert samarbejde på det industrielle eller handelsmæssige 
område med mindst én virksomhed i Fællesskabet. 
Kommissionen optager kun lån inden for grænserne af de låneansøgninger, som 
den får forelagt. 
Lånetransaktionerne og de dertil svarende udlånstransaktioner angives i samme 
valuta og sker på samme betingelser med hensyn til betaling af afdrag og 
renter. Udgifter, som Fællesskabet afholder ved indgåelse og gennemførelse af 
hver enkelt transaktion, bæres af de begunstigede virksomheder. 
Udfærdiget I Bruxelles, den 
- 11 -
F I NANS I ELLE i NDVIRKNINGER 
Udkastet til afgørelse tager sigte på en udvidelse af anvendelsesområdet for 
en gældende afgørelse (77/220/Euratom), idet Euratom-lån også skal kunne ydes 
til investeringer til forbedring af effektiviteten og sikkerheden i 
atomkraftværkerne i visse tredjelande med De Europæiske Fællesskabers 
almindelige budget som yderste garanti. 
Det kan antages, at udkastet ikke har direkte finansiel indvirkning på det 
almindelige budget, medmindre modtagerne og de pågældende stater misligholder 
lånene, idet staterne vil blive anmodet om at indestå for lånene. 
- 12 -
BILAG TIL UDKAST TIL AFGØRELSE 92/DEF/EURATOM 
RETNINGSLINJER FOR FINANSIERING AF FORBEDRING AF 
EFFEKTIVITETEN OG SIKKERHEDEN I 
ATOMKRAFTVÆRKERNE I VISSE TREDJELANDE 
(Til optagelse i Rådets mødeprotokol) 
Med hensyn til Euratom-lån til medlemsstaterne finder de retningslinjer, der 
er optaget i Rådets mødeprotokol vedrørende afgørelse 77/270, stadig 
anvendelse. Hvad angår transaktioner til bidrag til finansiering af 
forbedring af effektiviteten og sikkerheden i atomkraftværkerne i landene i 
Central- og Østeuropa og i SNG, anmoder Rådet Kommissionen om at følge 
nedenstående retningslinjer. 
I LÅNEOPTAGELSE 
a) Omkostningerne ved optagelsen af lånene skal svare til de omkostninger, 
der betales af førsteklasses emittenter, idet Kommissionen træffer alle 
de forholdsregler, der er nødvendige, for at Euratom-lånene kan optages 
på samme gunstige vilkår, som andre lån, der optages af Fællesskabet. 
b) I betragtning af karakteren af de investeringer, der skal finansieres, 
skal lånene være så langfristede som muligt; giver virksomhederne udtryk 
for, at der er behov herfor, vil der også kunne optages kortfristede 
eller mellemfristede lån. 
c) Amortiseringsplanen for lånene skal så vidt muligt indeholde en 
henstandsper iode. 
- 13 -
I I UDLAN 
1. Muligheden for at imødekomme ansøgningerne ud fra et teknisk og økonomisk 
synspunkt 
1.1 De omhandlede projekttyper 
Projekterne skal først og fremmest tage sigte på at forbedre 
effektiviteten og sikkerheden i atomkraftværker og 
brændseIscyklusanlæg, der er i kraft eller under bygning (jf. punkt 
1.2 og 1.3). 
Projekterne kan også tage sigte på nedlukning af anlæg, som det vil 
være teknisk eller økonomisk uforsvarligt at bringe op på et 
acceptabelt niveau, når disse anlæg ikke blot kan standses uden at 
medføre en sikkerhedsrisiko. Finansieringen vil dels kunne vedrøre 
investeringer, der skal foretages mellem det tidspunkt, hvor anlægget 
standses, og det tidspunkt, hvor nedlukningen påbegyndes, dels de 
foranstaltninger, der træffes for at foretage nedlukningen. 
Nedlukningsforanstaltninger vil kun blive finansieret i det omfang, 
der ikke er hensat de nødvendige beløb til finansieringen heraf i den 
periode, hvor anlægget har været i drift. 
1.2 Indhentelse af godkendelse på nationalt plan 
Kun projekter, der er godkendt af de kompetente nationale myndigheder og 
især af sikkerhedsmyndighederne, vil blive finansieret. 
1.3 Indhentelse af Kommissionens godkendelse af de tekniske og økonomiske 
aspekter 
Med hensyn til de tekniske aspekter undersøger Kommissionen, i hvilket 
omfang projektet er en løsning på sikkerhedsproblemet. Der gives også en 
vurdering af projektets indvirkning på miljøet. 
Kommissionen henholder sig i sin undersøgelse til det arbejde, der er 
udført af de internationale instanser, IAEA og WANO, og inden for 
rammerne af Phare og Tacis, med hensyn til sikkerheden på det nukleare 
område. Kommissionen vurderer desuden projektet ved at sammenligne med de 
foranstaltninger, der er truffet i medlemsstaterne for at løse problemer 
af samme art og under hensyn til henstillinger fra internationale 
instanser. 
- 14 -
Uden at nedennævnte skal betragtes som udtømmende, anmoder Rådet 
Kommissionen om især at lægge vægt på: 
en forbedring af indeslutningen af det primære kredsløb 
(reaktorbeholder og primære kreds løbs ledninger); 
forbedring af reaktorkøl ingssystemet og især nødkøl ingssystemet; 
branddetektorsystemer og brandslukningssystemer; 
specifikke og uafhængige alarmsystemer; 
forbedring af beskyttelses- og overvågningssystemet for 
reaktoren; 
udstyret i kommandorummet. 
Andre foranstaltninger som følge af igangværende undersøgelser bør 
ligeledes tages i betragtning. 
Med hensyn til de økonomiske aspekter skal Kommissionen godtgøre, at 
projekterne er berettigede, ved at sammenholde projekternes økonomiske 
aspekter og effektivitet med andre energiformer end atomenergi, når disse 
alternative muligheder er til stede. Investeringerne skal vedrøre anlæg, 
som er økonomisk levedygtige. Udtalelsen skal bygge på den globale 
energiplan for modtagerlandene, i det omfang der findes sådanne 
retningslinjer. 
Undersøgelserne af økonomi og effektivitet skal foretages på grundlag af 
realistiske forudsætninger i en markedsøkonomi, både hvad angår de 
positive finansielle strømme (priser og fremstillede mængder) og hvad 
angår de negative finansielle strømme (investeringer, anvendte 
produktionsfaktorer osv.). 
1.4 Nødvendigheden af et snævert arbe ide med mindst én virksomhed i 
Fællesskabet 
Denne betingelse betragtes som opfyldt, i det omfang en betydelig del af 
en investering eller en ydelse, der skal finansieres, skal udføres af en 
virksomhed i Fællesskabet. 
1.5 Garantier 
Der kræves normalt garanti af den stat, på hvis omrade projektet 
gennemføres, men andre førsteklasses garantier vil også kunne komme på 
tale. 
2. Ud lånegrænser 
2.1 Kommissionen yder kun lån som supplement til de lån, virksomheden skal 
tilvejebringe andetsteds fra. 
2.2 Kommissionen begrænser sine udlån til 50% af de samlede omkostninger ved 
de under punkt 1.1 nævnte projekter (én eller flere trancher). Den 
sa/Rfede fællesskabsfinansiering vil til et givet projekt ikke kunne 
overstige 50*. 
2.3 l tilfælde af samfinansiering med EBGU må finansieringen sammenlagt med 
Fællesskabets andel ikke i noget tilfælde overstige 70% af de samlede 
omkostninger ved det under punkt 1.1 nævnte projekt. 
3. Prioritering af långivning 
3.1 Anmodninger om finansiering af udgifter, der er afholdt efter den 1. 
Januar 1992, vi i kunne efterkommes. 
3.2 Kommrssionen afgør i forbindelse med den tekniske og økonomiske 
undersøgelse af materialet, hvilken prioritering der skal foretages af 
visse projekter. 
4. Andre fi nans terinasbetinaelser 
4.1 Valuta 
Lånene vil blive udbetalt i flere valutaer ("valutamix") eller i en 
enkelt valuta alt efter låntagerens ønsker og de midler, der er til 
rådighed. Hovedvalutaerne vil være EF-medlemsstaternes valutaer og ECU, 
US-dollars, schweizerfranc og yen. 
4.2 Løbetid 
Lånene vil blive ydet som mellemfristede og langfristede lån, idet 
løbetiden afhænger af projekttypen og de finansierede aktivers levetid. 
Lånene vil få en løbetid på højst 20 år. 
- 16 -
4.3 Rentesats 
Rentesatserne vil nøje følge omkostningerne ved de låneoptagelser, der 
danner basis for udlånene, idet disse rentesatser ikke varierer efter 
projektets art eller beliggenhed eller efter låntagerens karakter eller 
nationalitet. Satserne fastsættes for hver enkelt valuta, hvori 
udbetalingen sker. 
Lånene ydes til fast eller variabel rente efter låntagerens ønsker og de 
midler, der står til rådighed. 
4.4 Ti I bagebeta I i no 
Lånene tilbagebetales i takt med amortiseringen af de optagne lån. 
Tilbagebetalingen finder sted i samme valutaer og i samme forhold som 
udbetalingerne. 
SAMARBEJDET MED EIB 
(Til optagelse i Rådets mødeprotokol) 
Rådet tager til efterretning, at de nærmere vilkår, der allerede er aftalt 
med EIB vedrørende Fællesskabets andel i finansieringen af de investeringer, 
der er omhandlet i afgørelse 77/270/Euratom, og som er optaget i Rådets 
mødeprotokol vedrørende afgørelsen, fortsat finder anvendelse, hvad angår de 
investeringer, der foretages i medlemsstaterne. 
Kommissionen fastlægger sammen med EIB, hvordan disse vilkår skal udvides til 
også at omfatte finansieringen af investeringer til forbedring af 
effektiviteten og sikkerheden i atomkraftværkerne i landene i Central- og 
Østeuropa og i SNG. 
O-"} ' ISSN 0254-1459 
i 
KOM(92) 467 endelig udg. 
DOKUMENTER 
DA 11 12 
Katalognummer : CB-CO-92-489-DA-C 
ISBN 92-77-49043-8 
Kontoret for De Europasiske Fællesskabers Officielle Publikationer 
L-2985 Luxembourg